open-index/open-wikipedia-markdown huggingface dataset:
Takahashi

**Takahashi** voi tarkoittaa:

## Maantiede
* Takahashi, Japanin kaupunki Okayaman prefektuurissa
* Takahashi, Japanin joki Okayaman prefektuurissa

## Henkilöt
Takahashi on muun muassa seuraavien japanilaisten henkilöiden sukunimi:
* Ai Takahashi (s. 1986), laulaja
* Ayaka Takahashi (s. 1990), sulkapalloilija ja olympiavoittaja
* Daisuke Takahashi (s. 1986), taitoluistelija
* Daito Takahashi (s. 1980), yhdistetyn kilpailija ja mäkihyppääjä
* Eizō Takahashi (1872–1956), lintujen keräilijä
* Hana Takahashi (s. 2000), jalkapalloilija
* Hideto Takahashi (s. 1987), jalkapalloilija
* Hidetoki Takahashi (1916–2000), jalkapalloilija ja valmentaja
* Kunimitsu Takahashi (1940–2022), F1-kuljettaja ja moottoripyöräilijä
* Masanori Takahashi, *Kitarō* (s. 1953), muusikko
* Minami Takahashi (s. 1991), laulaja, AKB48:n ja sen sisarryhmien johtaja
* Naoko Takahashi (s. 1972), kestävyysjuoksija
* Rumiko Takahashi (s. 1957), mangataiteilija
* Sadahiro Takahashi (s. 1959), jalkapalloilija
* Saiko Takahashi (s. 1976), jalkapalloilija
* Sayaka Takahashi (s. 1992), sulkapalloilija
* Shigeru Takahashi, jalkapalloilija 
* Takeo Takahashi (s. 1947), jalkapalloilija
* Tetsuya Takahashi (s. 1966), videopelisuunnittelija
* Toyoji Takahashi (1913–1940), jalkapalloilija
* Yūji Takahashi (s. 1938), säveltäjä, pianisti ja syntetisaattoritaiteilija
* Yōko Takahashi (s. 1966), laulaja
* Yoshihiro Takahashi (s. 1953), mangataiteilija
* Yuta Takahashi (s. 1993), karateka.

### Kuvitteellisia henkilöitä
* Takahashi Takeda, Kenshiin poika pelisarjassa *[[Mortal Kombat]]*

## Muita merkityksiä
* 5213 Takahashi, päävyöhykkeen asteroidi
Suomen saaret

**Suomen saaret** muodostuvat vuonna 2018 julkaistun saariselvityksen mukaan 224&nbsp;661 saaresta. Saarien kokoero on suuri, sillä yli aarin eli 100 neliömetrin kokoisia saaria on 185&nbsp;759 ja alle puolen hehtaarin eli 5&nbsp;000 neliömetrin kokoisia saaria on yli 100&nbsp;000. Vain 76 saarta on suurempia kuin 10 neliökilometriä. 

Koska Suomi on ”tuhansien järvien maa”, on järvissä yli puolet (55%) lasketuista saarista. Järvien saaria on 98&nbsp;050 ja niiden kokonaispinta-ala on 7&nbsp;200 neliökilometriä. Merien saarten pinta-ala on yhteensä 5&nbsp;800 neliökilometriä. Kaikkien saarten osuus Suomen kokonaispinta-alasta 3,8&nbsp;%. Manner-Suomen merialueilla ja sisämaan järvissä on 590 ympärivuotisesti asuttua saarta, joissa ei ole kiinteää tieyhteyttä. Näillä saarilla on yhteensä noin 7&nbsp;500 asukasta. Lähes puolet Manner-Suomen saaristoasukkaista elää Varsinais-Suomessa. Ahvenanmaan maakunnassa näitä saaria on 80 ja niillä asuu pysyvästi 28&nbsp;919 asukasta. Ilman tieyhteyttä olevien osa-aikaisesti asuttujen saarten määrä on noin 19&nbsp;500.

Alla on taulukko Suomen saarista maakunnittain. Mukaan on otettu yli 0,5 hehtaarin saaret, vakituisesti asutut saaret ja osa-aikaisesti asutut saaret .

## Katso myös

* Luettelo Suomen merialueen suurimmista saarista
* Luettelo Suomen sisävesien suurimmista saarista

## Lähteet
Airi Viertokangas

**Airi Sinikka Seikkala-Viertokangas** (4. heinäkuuta 1908 – 7. joulukuuta 1960 Helsinki) oli suomalainen Suomessa ja Ruotsissa työskennellyt arkkitehti. Hän työskenteli 1940-luvulla Ruotsissa HSB (Hyresgästernas sparkasse - och byggnadsförening)-asunto-osuuskunnan palveluksessa ja Suomessa Kulutusosuuskuntien keskusliiton asunto-osastolla.  Hän oli naisarkkitehtien yhdistys Architectan perustajajäsen. 

## Suunnittelutöitä
* Rautpohjan tehtaan asuintalot, Rautpohja, Jyväskylä 1938–1940, Märtha Lilius-Tallrothin kanssa 
* Asunto Oy Tientalo (Perustie 21), Helsinki 1937
* Asuntoalue, Hovskulle, Växjö, Ruotsi 1945–1949.
* Bågfilen-kortteli, Örebro, Ruotsi 1948
* Asunto Oy Lahden Hämeenkatu 24, Lahti 1951, Eino Tuompon kanssa
* Pohjois-Haagan ostoskeskus, Näyttelijäntie 14, Helsinki 1959 
* Helsingin käsityönopettajaopisto, Helsinginkatu 34, Helsinki 1975

## Lähteet
Catching Rays On Giant

**Catching Rays on Giant** on Alphaville-yhtyeen kuudes albumi, joka julkaistiin 19. marraskuuta 2010.

## Kappaleet
# 
# 
# 
# 
# 
# 
# 
# 
# 
# 
# 
# 

## Aiheesta muualla
* Catching Rays on Giant discogs.com-sivustolla
Pohjantie (Espoo)

**Pohjantie** () on etelä–pohjoissuuntainen liikenneväylä kaakkoisessa Espoossa. Se sijaitsee kokonaisuudessaan Tapiolan kaupunginosassa. Pohjantie alkaa Merituulentien risteyksestä, tien pituus on noin kilometri, ja se päättyy Kalevalantien risteykseen. Tapiolan keskus metroasemineen sijaitsee välittömästi Pohjantien kaakkoispuolella. Merituulentien risteyksestä etelään Pohjantien linja jatkuu Etelätuulentienä, ja edelleen Etelätuulensiltana, joka päättyy Westendin pientaloalueen katuverkkoon. Pohjantieltä on yhteys Länsiväylälle Etelätuulensillan kautta.

Pohjantien länsipuolella sijaitsee muun muassa WeeGee-talo, itäpuolella sijaitsee muun muassa Tapiolan keskukseen kuuluva Heikintori ja Tapiolan ortodoksinen kirkko.

## Lähteet
Vajubhai Vala

**Vajubhai Vala** (s. 23. tammikuuta 1937) on intialainen poliitikko, joka on toimi vuosina 2014–2021 Karnatakan kuvernöörinä.

Vala liittyi opiskeluaikoinaan hindunationalistiseen Rashtriya Swayamsevak Sangh -vapaaehtoisjärjestöön. Hän aloitti poliittisen uransa Gujaratin Rajkotissa vuonna 1970-luvulla liittymällä Bharatiya Jana Sangh -puolueen jäseneksi. Saman vuosikymmenen lopussa hänet valittiin Rajkotin kaupunginvaltuustoon. Vuonna 1983 hänestä tuli Rajkotin pormestari, kunnes hän kahden vuoden päästä siirtyi Gujaratin osavaltioparlamenttiin lainsäätäjäksi. Useissa Intian kansanpuolueen osavaltiohallituksissa hänet valittiin talousministeriksi. Hän toimi ministerinä Gujaratissa pois lukien vuodet 1990–1996 ja 1998–2012. Ministerikautensa päätyttyä hän toimi Gujaratin osavaltioparlamentin puhemiehenä vuoteen 2014. Intian kansanpuolueen johtajana Gujaratissa hän toimi kahdesti vuosina 1996–1998 ja 2005–2006. 

Vala valittiin Karnatakan kuvernööriksi vuonna 2014 parlamenttivaalien jälkeen. Karnatakan vuoden 2018 osavaltiovaaleissa yksikään puolue ei saanut enemmistöä parlamenttiin. Hän päätti kutsua vaalien suurimmaksi nousseen Intian kansanpuolueen yrittämään hallituksen muodostamista ensiksi vaikka kongressipuolueen ja JD(S):n vaalien jälkeen muodostamalla liitolla oli enemmän paikkoja. Tapaus herätti laajaa keskustelua Intian lakiasiantuntijoiden keskuudessa siitä oliko kuvernöörin menettelytapa sallittu. Vuonna 2019 hän joutui sairaalaan sydänleikkausta varten, mutta palasi sieltä lääkärin todettua hänen terveydentilansa vakaaksi. 

## Lähteet
Märtha Lilius-Tallroth

**Märtha Karolina Lilius-Tallroth** (28. elokuuta 1904 Viipuri – 30. toukokuuta 2000) oli suomalainen arkkitehti. Hänen vanhempansa olivat Viipurin hovioikeuden asessori Arvid Reinhold Lilius (1867–1917) ja Signe Hildur Matilda Lindholm (s. 1873). 

## Suunnittelutöitä
* Rautpohjan tehtaan asuintalot, Rautpohja, Jyväskylä 1938-1940, Airi Viertokankaan kanssa 
* Taivallahden kasarmin korjauspaja, Helsinki 1939

## Lähteet
Kertamuovi

**Kertamuovi** on muovia, jota voi muovata vain yhden kerran, sillä uudelleen muovattaessa sen kemiallinen rakenne hajoaa. Kertamuovista valmistettu tuote koostuu yhdestä kolmiulotteisesta jättimolekyylistä.

Kertamuovit ovat lujempia kuin uudelleen muovattavat kestomuovit, ja ne myös kestävät kuumentamista paremmin.

Kertamuoveja ovat esimerkiksi bakeliitti, polyuretaani ja tyydyttymätön polyesteri.

## Lähteet
Alireza Firouzja

**Alireza Firouzja** (; s. 18. kesäkuuta 2003 Babol, Iran) on ranskalais-iranilainen shakin suurmestari. Tammikuussa 2024 hän oli maailmanlistan kuudes ja Ranskan paras pelaaja. Hän nousi maailmanlistan kakkoseksi joulukuussa 2021 pidettyään jo sitä ennen nuorten listan kärkipaikkaa keskeytyksettä tammikuusta 2020. Hän oli nuorten ykkönen myös sen jälkeen aina sen vuoden loppuun, jona täytti 20 vuotta, eli joulukuuhun 2023 asti. Chess.com-sivuston mukaan Firouzja on nuorin pelaaja koskaan, joka on saavuttanut Maailman shakkiliitto FIDE:n listalla vahvuusluvun 2800. Hän löi Magnus Carlsenin aiemman ennätyksen puolella vuodella. Huolimatta hyvästä turnausmenestyksestään, josta korkea vahvuusluku kertoo, hän ei ole koskaan voittanut henkilökohtaista mitalia nuorten MM-turnauksissa. Hänen paras saavutuksensa kansainvälisissä arvokilpailuissa on toistaiseksi ollut nopean shakin MM-hopea Moskovasta 2019.

## Pelaajaura

Vuonna 2016 Firouzja sai kansainvälisen mestarin arvonimen ja voitti Iranin mestaruuden 12-vuotiaana. Suurmestarin arvon hän saavutti 14-vuotiaana vuonna 2018. 16-vuotiaana hänestä tuli ensimmäinen iranilainen, joka on saavuttanut vahvuusluvun 2&nbsp;700 FIDE:n listalla.

Joulukuussa 2019 Firouzja ilmoitti, ettei edusta enää Irania, koska se kielsi pelaajiansa osallistumasta pikashakin ja nopean shakin maailmanmestaruuskilpailuihin Moskovassa, jotta nämä eivät pelaisi israelilaisia pelaajia vastaan. Firouzja osallistui kilpailuihin FIDE:n lipun alla. Hän saavutti hopeaa nopeassa shakissa ja sijoittui pikashakissa kuudenneksi 207 pelaajan joukosta.

Vuonna 2019 Firouzja muutti asumaan Ranskan Chartresiin ja heinäkuussa 2021 hän sai Ranskan kansalaisuuden alkaen edustaa uutta kotimaataan. Hän oli tuolloin vahvuusluvultaan niukasti edellä Maxime Vachier-Lagravea ja otti paikan Ranskan ykköspelaajana. Joulukuussa 2021 hän nousi maailmanlistan kakkoseksi ja oli edelleen nuorten listaykkönen pidettyään kärkisijaa hallussaan keskeytyksettä tammikuusta 2020.

## Turnaus- ja ottelumenestys
* 2016 
** Iranin mestaruus
* 2017
** Aasian alle 20-vuotiaitten mestaruus: 2. sija (1. Mosadeghpour)
* 2018 
** Malesian avoin mestaruus: 2. sija (1. Wang)
** Alle 16-vuotiaitten joukkue-MM: 1. pöydän paras (8/9) 
* 2019
** Iranin mestaruus: voitto (9/11)
** Joukkue-MM: 4. pöydän paras (7/8)
** Fischer Randomin EM: voitto
** Reykjavik Open: 2. sija (1. Lupulescu) 
** Ottelu Perun ykköspelaajaa Jorge Coria vastaan: voitto 4,5–1,5. 
** Nopean shakin MM: 2. sija (1. Carlsen)
* 2020
** Tata Steel Masters, Wijk aan Zee: 9. sija
** Prahan shakkifestivaalit: 2. sija (1. Gujrathi) 
** Norway Chess, Stavanger: 2. sija (1. Carlsen) 
* 2021
** Tata Steel Masters, Wijk aan Zee: 4. sija
** Pikashakin MM, Varsova: 3. sija
** Norway Chess, Stavanger: 2. sija (1. Carlsen) 
** FIDE Grand Swiss, Riika: voitto (8/11)
** Euroopan joukkuemestaruus, Čatež ob Savi, Slovenia: 1. pöydän paras (8/9)
* 2022
** FIDE:n ehdokasturnaus, Madrid: 6. sija
** GCT Sinquefield Cup, Saint Louis: 2. sija (1. Nepomnjaštši)
* 2023
** GCT Superbet Chess Classic, Bukarest: 2. sija (1. Caruana)

## Lähteet

## Aiheesta muualla

* 
*
Milly Tojkander

**Emelie Fredrika (Milly) Tojkander** (18. joulukuuta 1866 – 2. syyskuuta 1939) oli suomalainen rautatievirkamies ja ensimmäinen vakinaiseksi asemapäälliköksi Valtionrautateillä nimitetty nainen.

Milly Tojkanderin vanhemmat olivat Raudun Raasulin rajaviskaali Erik Jaakonpoika Tojkander (s. 1823) ja hänen neljäs puolisonsa Sofia Wilhelmiina Öhrstedt (s. 1828). Hän kävi 1877–1882 ruotsinkielistä Svenska fruntimmersskolan-tyttökoulua Viipurissa.

Tojkander oli rautateiden palveluksessa 48 vuotta. Hän aloitti 1885 harjoittelijana Viipurin asemalla ja hän suoritti sähköttäjätutkinnon 1886. Tojkander oli sähköttäjänä vuodesta 1889 Kouvolan asemalla ja vuodesta 1890 Mikkelin asemalla. Tojkander suoritti virkamiestutkinnon vuonna 1900 ja hän oli sitten ensin 2. luokan kirjurina Viipurin asemalla vuodesta 1901 alkaen ja kirjurina rautateiden kontrollikonttorissa Helsingissä 1906-1914. Hän teki opintomatkoja Suomeen ja Venäjälle ja hän osallistui naisammattiliittojen kansainvälisiin konferensseihin Tukholmassa, Wienissä ja Budapestissa.

Tojkander hoiti asemapäällikön virkaa tilapäisenä Muurolassa 1912 ja Kellon asemalla vuodesta 1914. Maaliskuussa 1916 hänet nimitettiin senaatin erivapaudella Kauppilanmäen asemapäälliköksi. Talin asemapäällikkönä ja aseman postinhoitajana Tojkander toimi vuodesta 1920 alkaen. Hän jäi eläkkeelle vuonna 1933 ja asui sitten viimeiset vuotensa Urheilukadulla Helsingissä palvelijansa Lyydi Huuskon luona.

Henriette Meijer toimi vt.asemapäällikkönä marraskuussa 1869 Hikiän asemalla ja vuonna 1870 hän oli isänsä, Keravan asemapäällikkö Ferdinand Meijerin, sijaisena kymmenen viikon ajan tämän sairausloman aikana.

## Lähteet

## Aiheesta muualla
* Viipurin rautatieaseman naisrautatievirkailijat ryhmäkuvassa vuonna 1902, 3. eturivissä vasemmalla  Emelie ”Milly” Tojkander, Suomen Rautatiemuseon kuvakokoelma
* Talin aseman henkilökuntaa vuonna 1931. Keskellä Suomen ensimmäinen naisasemapäällikkö Milly Tojkander (vaunut.org)
Adam Kinzinger

**Adam Daniel Kinzinger** (s. 27. helmikuuta 1978 Kankakee, Illinois, Yhdysvallat) on yhdysvaltalainen sotilaslentäjä ja poliitikko. Hän on republikaanisen puolueen jäsen ja on edustanut Illinoisin 16. vaalipiiriä 2013 lähtien. Tätä ennen hän edusti osavaltion 11. vaalipiiriä vuosina 2011–2013. 29. lokakuuta 2021 Kinzinger ilmoitti, ettei hän asetu ehdolle kongressin vaaleissa vuonna 2022.

Kinzinger valmistui Illinoisin osavaltionyliopistosta vuonna 2000. Hän liittyi Yhdysvaltain ilmavoimiin 2003 ja on kuulunut asevoimiin siitä lähtien.

## Lähteet

## Aiheesta muualla

* Kinzingerin viralliset kotisivut
Rohmutokko

**Rohmutokko** (*Perccottus glenii*) on rohmutokkojen (Odontobutidae) heimoon kuuluva kalalaji. Se on sukunsa ***Perccottus*** ainoa laji. Rohmutokko on haitallinen vieraslaji koko Euroopan unionin alueella ja kuuluu Suomen maa- ja metsätalousministeriön kansalliseen vieraslajistrategiaan. Se on tehokas saalistaja ja vähentää lammikkojen alkuperäisiä sammakkoeläimiä ja muita pohjaeläimiä.
## Ulkonäkö ja koko
Rohmutokon pituus on tavallisesti 10–20 senttimetriä ja enimmillään 25 senttimetriä. Se voi painaa parhaimmillaan 350 grammaa. Rohmutokolla on pyrstön tyvestä selkäevään 17–22 suomua. Selkäevä on kaksiosainen; piikikkäässä osassa on 6–8 ruotoa ja pehmeämmässä osassa 9–11 ruotoa.
## Levinneisyys
Rohmutokkoa tavataan luonnonvaraisena Venäjällä, Kiinan koillisosissa ja Korean niemimaan pohjoisosissa. Sitä tuotiin 1900-luvulla Moskovaan ja Pietariin akvaarioharrastusta ja tieteellisiä tarkoitusperiä varten. Rohmutokko alkoi lisääntyä Pietarissa ja levisi sieltä pikku hiljaa Suomenlahdelle. Moskvajoen kautta se levisi myös Volgaan. Rohmutokkoja on myös päästetty akvaarioista luontoon ja ihmisen toiminnan seurauksena sitä tavataan nykyisin Keski-Euroopassa asti. Virosta laji havaittiin ensi kerran vuonna 2005, Suomessa ensimmäiset havainnot tehtiin Varsinais-Suomessa elokuussa 2022.

## Ravinto ja elintavat
Rohmutokon ravintoa ovat hyönteiset ja niiden toukat, pienet äyriäiset ja suurempana kalanpoikaset. Rohmutokko saavuttaa sukukypsyyden 4–6 senttimetrin mittaisena ja voi saavuttaa 5–8 vuoden iän. Se kutee kesäaikaan, kun veden lämpötila on 15–20 celsiusastetta. Lähes 4 millimetrin mittaiset ja 1,3 millimetrin levyiset mätimunat asetetaan esimerkiksi vesikasvin päälle ja koiras vartioi niitä.

## Lähteet
Alexis Lafrenière

**Alexis Lafrenière** (s. 11. lokakuuta 2001 Saint-Eustache, Quebec) on kanadalainen jääkiekkoilija, pelipaikaltaan laitahyökkääjä. Hänet valittiin ensimmäisenä  New York Rangersiin. Lafrenière on kanadanranskalainen.

Lafrenière teki kolmivuotisen tulokassopimuksen New York Rangersin kanssa lokakuussa 2020.

Elokuussa 2023 Lafrenière solmi Rangersin kanssa kaksivuotisen ja yhteensä 4,65 miljoonan dollarin arvoisen jatkosopimuksen. 

Lokakuussa 2024 Lafrenière solmi Rangersin kanssa seitsemänvuotisen ja yhteensä 52,15 miljoonan dollarin arvoisen jatkosopimuksen.

## Lähteet
*

### Viitteet
Jääkiekon nuorten maailmanmestaruuskilpailut 2021

**Jääkiekon nuorten maailmanmestaruuskilpailut 2021** olivat 45. jääkiekon alle 20-vuotiaiden MM-kisat, ja ne pelattiin Edmontonissa, Kanadassa 25. joulukuuta 2020 – 6. tammikuuta 2021.

Yhdysvallat voitti viidennen maailmanmestaruutensa voittamalla loppuottelussa isäntämaa Kanadan lukemin 2–0. Pronssia sai Suomi, joka voitti Venäjän pronssiottelussa lukemin 4–1. Putoamiskarsintaa ei turnauksessa koronaviruspandemian aiheuttamien poikkeusolojen vuoksi pelattu, joten alkusarjassa lohkojen viimeiseksi jääneet Sveitsi ja Itävalta jatkoivat vuoden 2022 turnauksessa pääsarjassa. Pandemian vuoksi yleisöä ei ollut hallissa paikalla.

## Otteluareenat
Koronaviruspandemian vuoksi turnauksen kaikki ottelut pelattiin Edmontonissa Rogers Place -areenalla ilman katsojia.

## Alkusarja
### Lohko A

### Lohko B

## Pudotuspelit
Joukkueet sijoitettiin uudelleen välieriin seuraavasti:

# lohkosijoitus
# pisteet
# maaliero
# tehdyt maalit
# sijoittelu ennen turnausta

Sijoitukset ennen puolivälieriä taulukkomuodossa:

### Turnauspuu

### Puolivälierät

### Välierät

### Pronssiottelu

### Loppuottelu

## Lopputulokset

## Televisiointi
Suomessa ottelut televisioi TV5 ja Dplay.

## Lähteet
Zeeland (Michigan)

**Zeeland** on kaupunki Ottawan piirikunnassa Michiganissa Michiganjärven länsirannalla. Kaupungin väkiluku vuoden 2010 väestönlaskennan mukaan oli 5 504. Kaupunki sijaitsee Zeeland Charter Townshipin länsilaidalla. Kaupunki on nimetty Alankomaiden Zeelandin provinssin mukaan.

## Lähteet
Saksan saaret

**Saksan saaret** sijaitsevat pääasiassa Saksan rannikolla Pohjanmeressä ja Itämeressä. Kun lasketaan mukaan myös joissa ja järvissä olevat saaret, saarten kokonaismääräksi saadaan 95 ja niiden kokonaispinta-alaksi 2&nbsp;000 neliökilometriä. Tärkeimmät saariryhmät ovat Itäfriiseinsaaret ja Pohjoisfriiseinsaaret, joiden tärkein elinkeino on matkailu. Saksan suurimmat saaret sijaitsevat Itämeressä. Niitä ovat Rügen, Fehmarn ja Puolan kanssa jaettu Usedom. Näiltä saarilta on siltayhteys mantereelle, mutta ilman kiinteää manneryhteyttä olevia saaria Saksassa on vielä 23. Sellaisilla asuu yhteensä 32&nbsp;000 asukasta eli 18&nbsp;% kaikista saaristolaisista, joita on 178&nbsp;000.

## Katso myös
* Luettelo Saksan saarista

## Lähteet
Strange Attractor

**Strange Attractor** on Alphaville-yhtyeen seitsemäs albumi, joka julkaistiin 7. huhtikuuta 2017.

## Kappaleet
# 
# 
# 
# 
# 
# 
# 
# 
# 
# 
# 
# 
# 

## Kokoonpano
* Marian Gold - laulu
* David Goodes - kitara
* Jakob Kiersch - rummut
* Carsten Brocker - kosketinsoitin
* Alexandra Merl - basso

## Lähteet

## Aiheesta muualla
* Strange Attractor discogs.com-sivustolla
Bizen

**Bizen** () on Japanin kaupunki Honshūn saarella Chūgokun alueella Okayaman prefektuurissa. Se sijaitsee Seton sisämeren Harimanmeren ja Katashimanlahden rannikolla prefektuurin kaakkoisosassa. Idässä se rajautuu Hyōgon prefektuuriin. Kaupunkiin kuuluvat Seton sisämeren Hinasesaaret, joista merkittävin on Kakuijima. Pohjoisessa kaupunki ulottuu vuoristoalueille, joiden läpi virtaa Yoshiijoen sivujokia. Bizenissä on 34&nbsp;266 asukasta (marraskuussa 2019) ja sen pinta-ala on 258,24 neliökilometriä.

Kaupungin ydinaluetta on Katakami, joka kehittyi vanhastaan satamapaikkakuntana ja Edo-kaudella San’yōdō-tien varren postiasemana (*[[shukuba]]*). Inben seutu, jossa oli saatavilla hyvälaatuista savea, kukoisti vuorostaan jo Muromachi-kaudelta lähtien keramiikan tuotannon ansiosta ja tunnetaan Bizen-keramiikan syntypaikkana. Edo-kaudella alue kuului Okayaman daimiokuntaan. Bizenin maaseutukaupunki perustettiin vuonna 1951 liittämällä toisiinsa Inben ja Katakamin maaseutukaupungit. Nimensä se sai entiseltä Bizenin provinssilta. Kaupunkioikeudet Bizen sai vuonna 1971, kun siihen liitettiin Mitsuishin maaseutukaupunki. Kaupunki kasvoi huomattavasti vuonna 2005, kun siihen yhdistettiin Hinasen ja Yoshinagan maaseutukaupungit. Katakamin ja Mitsuishin seuduilla tärkeä elinkeino on tulenkestävien tiilten valmistus, johon käytetään Mitsuishistä louhittavaa pagodiittia. Rannikkoalueilla harjoitetaan kalastusta ja osterien vesiviljelyä.

Bizenin kulttuuriperintöön kuuluvat esimerkiksi Inben vanhojen keramiikkauunien jäänteet, Hattō-jin ja Shinkō-jin buddhalaiset temppelit sekä daimio Ikeda Mitsumasan perustama Shizutanin koulu, jonka auditoriorakennus on nimetty yhdeksi Japanin kansallisaarteista. Kaupungissa toimivat muun muassa Okayaman keramiikkakeskus, Bizen-keramiikan museo ja latinalaisen Amerikan kulttuurien museo. Osa kaupungin alueesta kuuluu Seton sisämeren kansallispuistoon. Bizeniä palvelevat JR Nishi-Nihonin San’yō-päälinja ja Akō-linja.

## Kuvia

Tiedosto:Imbe Bizen Okayama pref Japan07s3.jpg|Katunäkymä Inbessä
Tiedosto:Imbe Bizen Okayama pref Japan01n.jpg|Inbe on Bizen-keramiikan syntypaikka
Tiedosto:Kashira island in Bizen, Okayama,Japan 岡山県備前市日生町日生,頭島 077.JPG|Vesiviljelyä Kashirajimalla
Tiedosto:Shizutani school the hall and shosai.JPG|Shizutanin koulu
Tiedosto:Fukushoji Pagoda.JPG|Fukushō-jin temppelin pagodi


## Lähteet

## Aiheesta muualla

* Kaupungin internetsivut
Rushell Clayton

**Rushell Clayton** (s. 18. lokakuuta 1992) on jamaikalainen 400 metrin aitajuoksun MM-mitalisti.

Clayton karsiutui 400 metrin aitajuoksun alkuerissä Guadalajaran Pan-Amerikan kisoissa 2011. Hän voitti lajin Jamaikan-mestaruuden 2019. Saman vuoden Pan-Amerikan kisoissa Limassa hän sijoittui kolmanneksi ajalla 55,53. Hän saavutti 400 metrin aitajuoksun MM-pronssia Dohassa 2019 tuolloisella ennätyksellään 53,74. Ennen vuotta 2019 hänen ennätyksensä oli 55,08 ja vuotta aiemmin 56,29.

Clayton sijoittui 400 metrin aitajuoksussa kuudenneksi Eugenen MM-kilpailuissa 2022 ja neljänneksi saman vuoden Birminghamin Kansainyhteisön kisoissa. Budapestin MM-kilpailuissa 2023 hän saavutti pronssia ennätysajallaan 52,81. Hän voitti 400 metrin aitajuoksun Jamaikan-mestaruuden vuonna 2024 ennätyksellään 52,51. Hän juoksi samana vuonna myös 400 metrin juoksun ennätyksensä 51,81. Pariisin olympialaisissa 2024 hän sijoittui 400 metrin aitajuoksussa viidenneksi.

Clayton on voittanut Timanttiliigan kilpailun Lontoossa vuonna 2019, Monacossa 2022 silloisella ennätyksellään 53,33, Xiamenissa 2023 sekä Marrakechissä ja Oslossa vuonna 2924.

## Lähteet
Ruskokaislat

**Ruskokaislat** (*Blysmopsis*) on sarakasveihin kuvattu kasvisuku. Se on läheistä sukua tähkäkaisloille (*Blysmus*), jonka alasuvuksi se on myös kerran luokiteltu. Ruskokaislojen taksonominen asema omana sukuna on toistaiseksi epävarma. Luonnontieteellisen keskusmuseon julkaisussa sukuun hyväksytään yksi laji, ruskokaisla (*Blysmopsis rufa*, syn. *Blysmus rufus*). Royal Botanic Gardensin luokittelussa *Blysmopsis* katsotaan kuitenkin vain suvun *Blysmus* synonyymiksi.

## Lähteet

## Aiheesta muualla
* Suomen Lajitietokeskus: Ruskokaislat – ''Blysmopsis''
Lukas Weißhaidinger

**Lukas Weißhaidinger** (s. 20. helmikuuta 1992 Schärding, Ylä-Itävalta) on itävaltalainen kiekonheiton olympia-, MM- ja EM-mitalisti. Hän on kilpaillut arvokisatasolla myös kuulantyönnössä.

Weißhaidinger sijoittui Bressanonen alle 18-vuotiaiden MM-kilpailuissa 2009 kuulantyönnössä neljänneksi ja karsiutui kiekonheiton loppukilpailusta. Saman vuoden Euroopan nuorten olympiafestivaaleilla Tampereella hän voitti kultaa sekä kuulantyönnössä (tulos 5-kiloisella kuulalla 20,35) että kiekonheitossa (1,5 kg:n kiekko, tulos 60,94). Monctonin alle 20-vuotiaiden MM-kilpailuissa 2010 hän oli kuulantyönnössä kuudes ja karsiutui kiekonheiton loppukilpailusta.

Weißhaidinger voitti Tallinnan alle 20-vuotiaiden EM-kilpailuissa 2011 kultaa kiekonheitossa (1,75 kg:n kiekko, tulos 63,83) ja sijoittui kuulantyönnössä viidenneksi. Göteborgin sisäratojen EM-kilpailuissa 2013 hän karsiutui kuulantyönnön loppukilpailusta. Saman vuoden alle 23-vuotiaiden EM-kilpailuissa Tampereella hän oli kiekossa seitsemäs ja kuulassa yhdestoista.

Weißhaidinger karsiutui kuulantyönnön loppukilpailusta Prahan EM-hallikilpailuissa 2015. Hän teki kiekonheiton Itävallan ennätyksen 67,24 Schwechatissa 1. elokuuta 2015. Saman vuoden Pekingin MM-kilpailuissa hän karsiutui kiekon loppukilpailusta. Rio de Janeiron olympialaisissa 2016 hän sijoittui kiekonheitossa kuudenneksi tuloksella 64,95. Lontoon MM-kilpailuissa 2017 hän oli kiekossa yhdeksäs.

Weißhaidinger paransi kiekonheiton Itävallan ennätystä kahdesti keväällä 2018: hän heitti Santa Cruz de Tenerifellä huhtikuussa tuloksen 68,21 ja Rehlingenissä toukokuussa 68,98. Hän saavutti saman vuoden Berliinin EM-kilpailuissa pronssia tuloksella 65,14. Hän sijoittui kolmanneksi myös Dohan MM-kilpailuissa 2019 kolmannen kierroksen heitollaan 66,82. Kesäkuussa 2021 Weißhaidinger paransi Eisenstadtissa Itävallan ennätystä tulokseen 69,04. Tokion olympialaisissa 2021 hän sijoittui kolmanneksi tuloksella 67,07. Kesäkuussa 2022 hän paransi maansa ennätyksen tulokseen 69,11. Eugenen MM-kilpailuissa 2022 hän heitti karsinnassa tuloksen 66,51 mutta jäi loppukilpailussa kymmenenneksi tuloksella 63,98. Saman vuoden Münchenin EM-kilpailuissa hän oli yhdeksäs. Budapestin MM-kilpailuissa 2023 hän sijoittui seitsemänneksi. Rooman EM-kilpailuissa 2024 hän saavutti hopeaa tuloksella 67,70. Pariisin olympialaisissa 2024 hän oli viides tuloksella 67,54 ja Tokion MM-kilpailuissa 2025 yhdeksäs.

## Henkilökohtaiset ennätykset

### Ulkoradat

### Sisäradat

**NR** = maan ennätys

## Lähteet
Lehtinen (Kuhmoinen, Päijänne)

**Lehtinen**  on Päijänteen saari Pirkanmaalla Kuhmoisissa.

## Maantietoa
Saari on 1,3 kilometriä pitkä, 630 metriä leveä ja sen pinta-ala on 41,4 hehtaaria . Se sijaitsee Tehinselän lounaisosassa Virmailansaaren edustalla Lehtisten saariryhmässä. Saariryhmässa on kymmeniä saaria ja se on sen suurin saari. Aivan Lehtisen rannan tuntumassa sijaitsee neljä luotoa ja yksi isompi saari. Muut saaret kuuluvat Viisverkkosiin ja Piikkisaariin. Saari kohoaa 9 metrin korkeuteen Päijänteestä ja se on kokonaan metsän peitossa. Saaressa on yli kymmenen vapaa-ajan asuntoa. Padasjoen ja Kuhmoisten kuntaraja ohittaa Lehtisen sen eteläpuolelta ja halkaisee näin saariryhmän eri kuntiin.

## Historiaa
Kuhmoisten seudun taloudellisessa kartassa vuodelta 1939 järven karttanimi on ”Lehtisensaari”. Saareen on merkitty vain yksi maatila . Vuoden 1965 peruskartassa näkyy kolme rakennusta samassa kohdassa saarta ja samaan karttaan on merkitty joitakin niittyjä. Saaren nimi on nyt ”Lehtinen”. Vuoden 1985 kartassa niityt on metsittynyt ja tilan rakennuksia on enää kaksi jäljellä. Vuoden 1996 on saareen rakennettu yhdeksän mökkiä.

## Huomautukset

## Lähteet
Sustainability Accounting Standards Board

**Sustainability Accounting Standards Board** (SASB) on yhdysvaltalainen voittoa tavoittelematon järjestö, joka perustettiin vuonna 2011 edistämään vastuullisten laskentastandardien luomista. Järjestö on luonut ja julkaissut toimialakohtaiset raportointistandardit. SASBin missio on kehittää ja välittää yhteiskunnallisen laskentatoimen standardeja, jotka auttavat julkisia yhtiöitä saattamaan investoijien tietoon olennaista, päätöksenteon kannalta hyödyllistä informaatiota. Organisaation rakenne ja sen nimi SASB valittiin, jotta se tukisi Financial Accounting Standards Boardin (FASB) työtä. FASB on kehittänyt Yhdysvalloissa käytössä olevia yleisesti hyväksyttyjä kirjanpitoperiaatteita (Generally Accepted Accounting Principles, GAAP).

SASBin kehittämät standardit ovat saatavilla 77 toimialalle. Niiden tavoitteena on mahdollistaa vertailukelpoisen tieton tuottaminen kunkin toimialan sisällä. Ne ovat olleet saatavilla vuodesta 2018 saakka. Standardit kehitettiin ennen kaikkea yhdysvaltalaisten ja ulkomaisten julkisten yhtiöiden raportointia varten, ja ne integroituvat Yhdysvaltain arvopaperimarkkinoita valvovan elimen, United States Security and Exchange Comissionin (SEC) vaatimaan Form 10-K -arkistointimuotoon. SASB:in standardit perustuvat finanssisääntelyyn. Jos jollain vastuullisuusaiheella ei havaita olevan taloudellisia vaikutuksia, sitä ei sisällytetä standardeihin. Standardeissa vastuullisuusaiheet mitataan niiden vaikutuksena yrityksen tuloihin, kasvuun, toiminnallisiin kuluihin, pääomakustannuksiin ja/tai varallisuuteen tai velkojen arvoon.

## Lähteet
Sauru

**Sauru** on alue Salon kaupungin Perniössä. Alue sijaitsee Perniön asemanseudun länsipuolella Perniönjoen vastarannalla ja käsittää Mäkisaurun ja Sydänsaurun kylät.

Sauru sijoittuu Perniönjoen laaksoon, joka on maanviljelyaluetta. Saurun pohjoispuolella on Päärinen ja eteläpuolella Anjala ja Pettälä. Idässä Sauru rajoittuu Perniönjokeen. Mäkisaurun ja Sydänsaurun kylien kyläalueet ulottuvat jokilaaksosta länteen aina Kurvassuolle ja Papinmäelle saakka. Alue laaksosta länteen on soista Teijon ylänköä, jossa sijaitsee pieni Vähäjärvi.

Sauru on yksi Perniön vanhimmista kylistä. Kylä on jakautunut keskiajalla Sydänsauruksi ja Mäkisauruksi. Kylän keskus on ollut Hallomäen kupeessa, josta kylän asutus on levinnyt eri jakojen seurauksena ympäri kyläaluetta. Suuri rantatie kulkee Perniönjoen vartta pitkin Saurun läpi. Mäkisaurussa on ollut kestikievari, pappila ja nimismiehen virkatalo, joka toimi myös pitäjän käräjätalona 1700-luvulla. Saurun koulu perustettiin vuonna 1908.

## Lähteet
Buddhalaisuus Venäjällä

**[[Buddhalaisuus|Buddhalaisuutta]]** pidetään yhtenä Venäjän perinteisinä uskontoina, jonka valtio tunnustaa ja jota laki suojelee. Venäjällä harjoitetaan pääsääntöisesti Tiibetin buddhalaisuutta. Temppeleistä käytetään usein nimitystä *datsan* (ven. дацан).   

## Historia
Tiibetin buddhalaisuus saapui Venäjälle 1600-luvun alussa Mongoliasta muun muassa burjaattien mukana. Keisarinna Elisabet tunnusti vuonna 1741 virallisesti burjaattien laman tarkoituksenaan heikentää buddhalaisten mongolien ja mantsujen vaikutusta valtakuntansa kansalaisiin. 1600-luvun alussa myös kalmukkien esi-isät saapuivat nykyisen Kalmukian alueelle. Katariina Suuren aikana buddhalaiset saivat valita omat henkiset johtajansa ja vastineeksi tunnustivat Katariinan maalliseksi Valkoisen Taran inkarnaatioksi.   

Venäjän kiinnostuttua Kiinasta sotilaallisessa mielessä 1900-luvun alussa lähetettiin Carl Gustaf Emil Mannerheim tekemään sotilastiedustelua Aasiaan. Matkallaan hän tapasi dalai-laman, jolta Mannerheim sai keisari Nikolai II:lle vietäväkseen hatakin, tiibetiläisen liinan. Mannerheim puolestaan lahjoitti dalai-lamalle pistoolinsa.   
Neuvostoliiton perustamisen jälkeen buddhalaiset joutuivat vainojen kohteeksi: temppeleitä suljettiin eikä maassa ollut yhtäkään lamaa. Toisen maailmansodan jälkeen avattiin kaksi buddhalaista temppeliä, joissa sai toimia vain rajoitettu määrä munkkeja tiukan valvonnan alaisuudessa. Neuvostoliitto salli kuitenkin 1980-luvun lopulla uskonnollisen kirjallisuuden julkaisemisen ja luostarien avaamisen. Ensimmäinen buddhalainen koulu avasi ovensa 1991.

## Buddhalaisuus nyky-Venäjällä
Venäjällä arvioidaan olevan 500 000 buddhalaista. Eniten buddhalaisia on Tuvan (62 %), Kalmukian (38 %) ja Burjatian (20 %) tasavalloissa. Kalmukia on ainoa alue Euroopassa, jonka valtauskonto on buddhalaisuus.  

Ivolgan temppelissä (ven. Иволгинский дацан), Burjatiassa, toimii buddhalainen keskus. Samoihin tiloihin avattiin vuonna 1991 Venäjän ensimmäinen buddhalainen yliopisto, jossa on neljä tiedekuntaa.

Maailman pohjoisin buddhalainen temppeli, Datsan Gunzetšoinei, sijaitsee Pietarissa.  

## Lähteet

## Aiheesta muualla
Turkmenportal

**Turkmenportal** on vuonna 2011 käynnistetty turkmenistanilainen internetportaali, verkkokauppa ja uutisportaali. Verkkosivusto toimii venäjän, turkmenin ja englannin kielellä. Ensimmäinen valtiosta riippumaton uutissivusto Turkmenistanissa, pääkonttori sijaitsee Ashgabatissa.

## Lähteet

## Aiheesta muualla
* Turkmenportal sivusto
Kumada-kytkentä

**Kumada-kytkentä** on Grignard-reagenssin ja alkyylihalidin välinen kemiallinen reaktio. Reaktio kuuluu niin kutsuttuihin kytkentäreaktioihin ja tuotteena muodostuu orgaaninen yhdiste, jossa on uusi kahden hiiliatomin välinen sidos. Kumada-kytkennöissä katalyyttinä käytetään siirtymämetallikomplekseja.

## Reagenssit ja mekanismi
Japanilaisen Makoto Kumadan ja ranskalaisen Robert Corriun ryhmät julkaisivat toisistaan riippumattomina vuonna 1972 kuvauksen alkyylihalidin ja Grignard-reagenssin välisestä reaktioista ja molemmat olivat nikkelikatalysoituja. Kumadan ryhmä jatkoi tutkimuksia ja laajensi muun muassa lähtöaineskaalaa ja reaktio on myöhemmin nimetty Kumadan mukaan. 

Kumada-kytkentöihin soveltuvien Grignard-reagenssien ja alkyylihalidien kirjo on laaja. Reaktio tapahtuu niin alifaattisille kuin aromaattisillekin yhdisteille. Grignard-reagenssin käyttö rajoittaa kirjoa kuitenkin siten, että molekyyleissä ei saa olla erityisen happamia tai elektrofiilisiä kohtia. Etuna on, että reaktio tapahtuu jo huoneenlämpötilassa eikä välttämättä tarvitse kuumennusta. Katalyyttinä reaktiossa käytetään tyypillisimmin nikkelin fosfiinikomplekseja tai palladiumin komplekseja, mutta muitakin siirtymämetallikatalyyttejä voidaan käyttää.

Kumada-kytkennän mekanismi on katalyyttinen sykli ja riippuu käytetystä katalyytistä. Nikkelikatalyytti reagoi ensin Grignard-reagenssiekvivalentin kanssa transmetallaatioreaktiolla muodostaen aktiivisen kompleksin. Tämä kompleksi vaihtaa yhden ligandeistaan Grignard-reagenssin alkyyliryhmään ja muodostuu uusi kompleksi. Seuraavassa vaiheessa alkyylihalidi koordinoituu kompleksiin ja tapahtuu hiiliatomien välinen reaktio ja tuote irtoaa katalyytistä. Palladium on katalyytissä aluksi hapetusluvulla 0. Ensimmäisessä vaiheessa tapahtuu hapettava additio alkyylihalidin kanssa, jolloin muodostuu kompleksi, jossa palladium on hapetusasteella +II. Tämä kompleksi reagoi transmetallaatiolla Grignard-reagenssin kanssa ja Grignard-reagenssin orgaanisnen ryhmä sitoutuu palladiumiin. Nyt molemmat orgaaniset ryhmät ovat kiinni palladiumissa ja tapahtuu niiden välinen reaktio ja tuote irtoaa katalyytistä pelkistävällä eliminaatiolla.
:

## Lähteet
Gorillazin diskografia

**[[Gorillaz]]** on brittiläinen Damon Albarnin (Blur) ja Jamie Hewlettin (Tank Girl) vuonna 1998 perustama sarjakuvahahmoista koostuva virtuaaliyhtye. Myös lukuisat vierailevat artistit ovat olleet merkittävässä roolissa Gorillazin musiikissa.
## Studioalbumit
* 
* 
* 
* 
* 
* 
* 
* 
* 

## Kokoelmat
* 
* 
* 
* 

## Remixalbumit
* 

## EP:t
* 
* 
* 
* 
* 
* 
* 
* 
* 
* 
* 

## DVD:t
* 
* 
* 
* 

## Singlet

* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

## Musiikkivideot

* Tomorrow Comes Today (2000)
* Clint Eastwood (2001)
* 19-2000 (2001)
* Rock the House (2001)
* Lil' Dub Chefin' (2002)
* Rockit (2004)
* Feel Good Inc. (2005)
* Dare (2005)
* Dirty Harry (2005)
* El Mañana (2006)
* Stylo (2010)
* On Melancholy Hill (2010)
* Doncamatic (2010)
* Phoner to Arizona (2010)
* DoYaThing (2012)

* Hallelujah Money (2017)
* Saturnz Barz (2017)
* Sleeping Powder (2017)
* Strobelite (2017)
* Humility (2018)
* Humility (Superorganism Remix) (2018)
* Tranz (2018)
* Momentary Bliss (2020)
* Désolé (2020)
* Aries (2020)
* Friday 13th (2020)
* Pac-Man (2020)
* Strange Timez (2020)
* The Pink Phantom (2020)
* The Valley of the Pagans (2020)
* The Lost Chord (2020)
Gulzarilal Nanda

**Gulzarilal Nanda** (4. heinäkuuta 1898 – 15. tammikuuta 1998) oli intialainen poliitikko, joka toimi kahdesti maansa väliaikaisena pääministerinä vuosina 1964 ja 1966. Hän oli maansa sisäministeri vuosina 1963–1966 ja työministeri 1962–1963.

## Elämäkerta
Nanda syntyi vuonna 1898 Brittiläisen Intian Sialkotissa, nykyisen Pakistanin alueella. Hän kouluttautui nuoruudessaan Allahabadin yliopistossa, josta hän siirtyi Bombayhin taloustieteen professoriksi vuonna 1921. Tuolloin hän tapasi Mahatma Gandhin, joka pyysi häntä liittymään mukaan Intian itsenäisyysliikkeeseen ja auttamaan Ahmedabadin tekstiilityöläisiä järjestäytymään. Ahmedabadissa hän osallistui maansa vanhimman työväenyhdistyksen Majoor Mahajanin perustamiseen yhdessä Anasuya Sarabhain kanssa. Vuonna 1931 hän joutui vankilaan poliittisen toimintansa vuoksi.

Bombayn lainsäätäjäksi hänet äänestettiin vuonna 1937, jonka jälkeen hän toimi kaksi vuotta Bombayn työministerinä. Ura kansallisessa parlamentissa alkoi vasta 1952, kun hänestä tuli ministeri Jawaharlal Nehrun hallituksessa. Hän toimi eri ministerin tehtävissä vuoteen 1964, jolloin pääministerin kuoltua hän sai toimia hetken väliaikaisena pääministerinä. Hän aloitti vuonna 1963 sisäministerinä, mutta erosi kolme vuotta myöhemmin, kun parlamenttitalon edessä järjestetty lehmänteurastamisen kieltämiseen pyrkinyt mielenosoitus muuttui väkivaltaiseksi.

Seuraavan pääministerin Lal Bahadur Shastrin kuolema vuonna 1966 teki hänestä jälleen väliaikaisen pääministerin. Sen jälkeen hän jatkoi ministerinä Indira Gandhin hallituksessa, kunnes päätti siirtyä eläkkeelle vuonna 1971. Hän oli rautatieministeri poliittisen uransa viimeisinä vuosina 1970–1971.

## Lähteet

## Aiheesta muualla

* Intian pääministerinkanslian kuvaus Gulzarilal Nandasta
ATP Cup

**ATP Cup** on vuosittain järjestettävä maiden välinen tennisturnaus miehille. Turnaukseen osallistuu joukkue 24 maasta, joista jokaiseen kuuluu kolme pelaajaa. Joukkueet on jaettu kuuteen alkulohkoon. Jokaisessa maiden välisessä kohtaamisessa on kaksi kaksinpeliä ja yksi nelinpeli. Se oli kauden 2020 avausturnaus ja kilpailukaupunkeina toimivat Australian Brisbane, Perth ja Sydney. Ensimmäisen ATP Cupin voitti Serbia, joka löi loppuottelussa Espanjan 2–1.

Vuonna 2021 kilpailuun osallistuu 12 joukkuetta, ja se pelataan Melbournessa.

## Lähteet

## Aiheesta muualla
*Turnauksen viralliset sivut 
*Turnaus ATP:n sivuilla
Edward Wortley Montagu

**Edward Wortley Montagu** (8. helmikuuta 1678 – 22. tammikuuta 1761) oli englantilainen whig-poliitikko ja diplomaatti, joka toimi vuosina 1716–1718 Englannin Turkin-suurlähettiläänä. Englannin ja Britannian parlamentissa hän istui 1705–1713 ja 1715–1761.

## Elämä
Edward Wortley Montagu syntyi vuonna 1678. Hänen isänsä oli Sidney Wortley-Montagu ja hänen isoisänsä Sandwichin ensimmäinen jaarli Edward Montagu. Hän opiskeli Trinity Collegen Westminster Schoolissa.

Wortley Montagu valittiin vuonna 1705 Englannin parlamenttiin Huntingdonista. Hän meni vuonna 1712 naimisiin Mary Pierrepontin kanssa, joka hylkäsi näin isänsä järjestämän avioliiton. Whigit nousivat valtaan vuonna 1714, ja vuosina 1714–1715 Wortley Montagu oli Lord Commissioner of the Treasury. Parlamenttiin Wortley Montagu palasi vuonna 1715 Westminsteristä.

Wortley Montagu toimi vuosina 1716–1718 Englannin Turkin-suurlähettiläänä. Hän edusti samaan aikaan myös lontoolaista Levant Companyä, joka teki kauppaa muun muassa tulppaaneilla, kahvilla ja silkillä. Hänen tehtävänään oli siis osittain varmistaa, ettei Osmanien valtakunta vaikuttaisi kielteisesti kaupankäyntiin eikä tavaroiden liikkumiseen. Wortley Montagu ei kuitenkaan onnistunut solmimaan aselepoa Itävallan–Turkin sodan osapuolille, joten hän joutui palaamaan Englantiin jo vuonna 1718. Westministeriä Wortley Montagu edusti parlamentissa 1715–1722, Huntingonia uudestaan 1722–1734 ja Peterboroughta 1734–1761.

Wortley Montagu ei vuoden 1754 jälkeen osallistunut enää aktiivisesti politiikkaan, vaikka hän säilyttikin paikkansa parlamentissa kuolemaansa asti. Wortley Montagu teki vuonna 1755 pojastansa Edwardista perinöttämän ja myönsi tälle vain pienen toimeentulorahan. Suurin osa omaisuudesta meni Wortley Montagun tyttärelle Marylle.

## Lähteet
Alankomaiden saaret

**Alankomaiden saaret** Euroopan Hollannissa sijaitsevat pääasiassa merenrannikolla Pohjanmeressä, jokisuistoissa ja Ijsselmeer-sisämeressä. Eurooppalaisia saaria on 35, mutta niiden lisäksi Alankomailla on merentakaisia saaria Karibianmerellä. Suuret kaupungit Rotterdam ja Dortrecht sijaitsevat tällaisilla saarilla. Myös jokisuiston ja sisämeren saaret ovat asuttuja ja ne on liitetty kiinteillä tieyhteyksillä mantereeseen. Hollannilla on vain kuusi saarta, joilta kiinteä tieyhteys puuttuu. Pohjanmeren Länsifriiseinsaarista on näitä viisi: Texel, Terschelling, Ameland, Vlieland ja Schiermonnikoog. Niillä asui huhtikuussa 2018 yhteensä 24&nbsp;100 asukasta. Näillä saarillä tärkein elinkeino on matkailuala. Karibianmeren saaria ovat esimerkiksi Aruba, Curaçao‎ ja Saint-Martin, joka on Ranskan kanssa yhteinen saari.

## Katso myös
* Alankomaiden Karibia

## Lähteet
Abu Abbas

**Abu Abbas**, alun perin **Muhammad Zaidan** (1948 – 8. maaliskuuta 2004), oli palestiinalainen sissijohtaja, joka tunnetaan parhaiten vuonna 1985 Välimerellä tapahtuneen italialaisen matkustajaristeilijä Achille Lauron kaappauksen suunnittelijana. Kaappauksen aikana amerikanjuutalainen pyörätuolipotilas Leon Klinghoffer ammuttiin ja hänen ruumiinsa heitettiin Välimereen. Teko herätti maailmanlaajuista suuttumusta, ja Abbas tuomittiin Italiassa poissaolevana elinkautiseen vankeuteen.

Abbas kasvoi palestiinalaisten pakolaisleirillä Syyriassa ja omaksui taistelijanimekseen Abu Abbas. Hänestä tuli Israeliin iskuja tehneen  marxilais-leninistisen Palestiinan vapautuksen kansanrintama-ryhmän nouseva hahmo. Abbas perusti 1970-luvun puolivälissä oman sissijoukkonsa, PLF:n eli Palestine Liberation Frontin. Achille Lauron kaappaus alkoi Abbasin johtaman joukon epäonnistuneesta yrityksestä tunkeutua Israeliin mereltä käsin.

Vuonna 1996 Abbas sai luvan palata Gazaan hyväksyttyään Oslon rauhansopimuksen ehdot. Siellä hän pyysi anteeksi kaappausta ja Klinghofferin murhaa. Huhtikuussa vuonna 2003 Yhdysvaltain joukot vangitsivat Abbasin Bagdadissa. Hän kuoli sotilasvankilassa lähellä Bagdadia.

## Lähteet
Liu Wei

**Liu Wei** (s. 27. lokakuuta 1969) on kiinalainen pöytätennispelaaja. Hän saavutti olympiahopeaa naisten nelinpelissä Qiao Yunpingin parina Atlantassa 1996. Samoissa kisoissa hän sijoittui kaksinpelissä neljänneksi hävittyään välierissä Deng Yapingille ja pronssiottelussa Qiao Hongille eli samoille naisille, jotka voittivat hänet myös nelinpelin loppuottelussa. Liu ja Qiao Yunping voittivat nelinpelissä maailmanmestaruuden vuonna 1993. Sekanelinpelissä Liu voitti maailmanmestaruuden Wang Taon parina vuosina 1991, 1993 ja 1995. Joukkuemaailmanmestaruuden hän voitti vuonna 1995. Lisäksi hän on saavuttanut naisten nelinpelissä MM-hopeaa vuonna 1995 ja MM-pronssia vuosina 1989 ja 1991 sekä kaksinpelissä MM-pronssia vuonna 1995.

## Lähteet
Qiao Yunping

**Qiao Yunping** (s. 13. syyskuuta 1968) on kiinalainen pöytätennispelaaja. Hän saavutti olympiahopeaa naisten nelinpelissä Liu Wein parina Atlantassa 1996. Sama pari voitti maailmanmestaruuden vuonna 1993. Qiao voitti maailmanmestaruuden myös joukkuekilpailussa vuonna 1995. Hän saavutti MM-hopeaa naisten nelinpelissä vuonna 1995 sekä MM-pronssia sekanelinpelissä vuonna 1993, kaksinpelissä vuonna 1995 ja naisten nelinpelissä vuonna 1997.

## Lähteet
Hydrologinen malli

**Hydrologinen malli** kuvaa veden kiertokulkua rajatulla valuma-alueella tai vesistössä. Malleilla voidaan arvioida vesimääriä eri varastoissa: lumipeitteessä, maaperässä, pohjavesimuodostumissa, joissa ja järvissä sekä veden virtausta varastojen välillä ja niiden sisällä. Hydrologisia malleja sovelletaan muun muassa tulvien ja kuivuuden ennustamisessa, vesivarojen hallinnassa, vesistöjen ravinnekuormituksen ja hiilen kiertokulun arvioimisessa.

Suomessa esimerkiksi Suomen ympäristökeskus käyttää hydrologista mallia tulvariskien ennakointiin. Mallille annetaan lähtötietoina useiden sääennustusmallien antamia ennustesuureita sekä mittaus- ja paikkatietoa erilaisista automaattisista havaintojärjestelmistä ja ihmisvoimin tehdyistä kenttämittauksista.  

## Esimerkkejä hydrologisista malleista
Hydrologisia malleja voidaan luokitella erilaisiin useisiin mallityyppeihin. Hydrologisten mallien tarjonta ja käyttö on lisääntynyt tietokoneiden yleistyttyä 1970-luvulta lähtien. Eräs tunnetuimpia fysikaaliseen maastonkuvaukseen pohjautuva, tapahtumien mallintamiseen käytetty hydrologinen malli on yhdysvaltalainen hydrologinen mallinnusjärjestelmä HEC-HMS (Hydrologic Engineering Center, Hydrological Modeling System). Mallin laati Yhdysvaltain puolustusministeriön alainen suurvirasto U.S. Army Corps of Engineers, jonka viranomaisena vastaa maansa vesivoimalapadosta, kanavista ja tulvantorjunnasta sekä toimii laajalti ulkomailla. HEC-HMS -mallin pohjana oli vuonna 1973 julkaistu HEC-1, joka laadittiin alkujaan sateen jälkeisen pintavesien virtauksen simuloimiseksi valuma-alueella. HEC-1:stä julkaistiin useita kehittyneimpiä versioita ennen 1990-luvun lopulla julkaistua HEC-HMS -mallia. Toinen esimerkki tunnetusta hydrologisesta mallista on yhdysvaltalaisen Yhdysvaltain ympäristönsuojeluviraston (EPA) 1971 julkaisema SMMM (Storm Water Management Model). Vuosien saatossa malleista on julkaistu useita uudistettuja versioita.

## Katso myös
* Vesistömalli

## Lähteet
Irlannin saaret

**Irlannin saaret** sijaitsevat pääasiassa Irlannin saaren merenrannikoilla. Irlannin saarella on Irlannin tasavallan ja Isolle-Britannialle kuuluvia Pohjois-Irlannin alueita. Saarien tarkaa lukumäärää ei tiedetä, mutta saaristotutkijan David Walshin mukaan niitä olisi 584. Irlannin vuoden 2016 väestölaskennan mukaan asuttuja saaria on 23, joissa on kussakin yleensä alle sata asukasta. Saarien asukasluku on yhteensä 2&nbsp;734. Saarien väestön lukumäärä vähenee ja vuodesta 2011 vuoteen 2016 asukasluku pieneni 5&nbsp;%. Samaan aikaan neljä saarta autioitui.

## Katso myös
* Luettelo Irlannin saarista

## Lähteet
Star Wars: Battlefront (pelisarja)

**Star Wars: Battlefront** on ensimmäisen persoonan ammuntapelien sarja, jonka alkuperäinen kehittäjä on Pandemic Studios. Myöhemmin sarjan kehitys on siirtynt EA DICE:lle.

Sarja perustuu *[[Tähtien sota]]* -elokuviin.

## Pelit
### Pandemic Studios
* *[[Star Wars: Battlefront]]* (2004), Macintosh, PlayStation 2, Windows, Xbox, Xbox 360
* *[[Star Wars: Battlefront II]]* (2005), PlayStation 2, PlayStation Portable, Windows, Xbox, Xbox One
* *[[Star Wars: Battlefront - Renegade Squadron]]* (2007), PlayStation Portable
* *[[Star Wars: Battlefront - Elite Squadron]]* (2009), PlayStation Portable, Nintendo DS

### EA DICE
* *[[Star Wars: Battlefront (vuoden 2015 videopeli)|Star Wars: Battlefront]]* (2015), PlayStation 4, Windows, Xbox One
* *[[Star Wars: Battlefront II (vuoden 2017 videopeli)|Star Wars: Battlefront II]]* (2017), PlayStation 4, Windows, Xbox One

## Aiheesta muualla
* Pelisarja MobyGamesissä
Marcelite J. Harris

**Marcelite J. Harris** (16. tammikuuta 1943 – 7. syyskuuta 2018) oli yhdysvaltalainen upseeri, josta tuli ensimmäinen ilmavoimien kenraalikuntaan nimitetty afroamerikkalainen nainen. Uransa aikana Harris toimi muun muassa ilmavoimien apulaishuoltopäällikkönä ja Yhdysvaltain ilmavoimien akatemian johtotehtävissä.

Harris eläköityi ilmavoimista vuonna 1997, jolloin hän oli Yhdysvaltain puolustusministeriön korkea-arvoisin afroamerikkalainen nainen.

Harris oli naimisissa everstiluutnantti Maurice Harrisin kanssa. Pariskunnalla oli kolme lasta. Marcelite Harris haudattiin sotilaallisin menoin miehensä viereen Arlingtonin sotilashautausmaalle 7. helmikuuta 2019.

## Lähteet
### Viitteet

## Aiheesta muualla
*Kenraalimajuri Harrisin elämäkerta Yhdysvaltain ilmavoimat
Heartfield

**Heartfield** oli vuosina 1989-1993 toiminut japanilais-yhdysvaltalainen sähkökitaravalmistaja. Soittimet valmistettiin Japanissa Fenderin tehtailla.

Yhtiö valmisti lähinnä superstrat-kitaroita.

Tunnettuja Heartfield-kitaroita käyttäneitä muusikoita olivat esimerkiksi Vinnie Moore, Rush Parrish ja Jeff Pilson.
Steinberger

**Steinberger** on yhdysvaltalainen sähkökitaroita ja -bassoja valmistava yhtiö, jonka on perustanut soittimenrakentaja Ned Steinberger. Hän rakensi itse ensimmäiset Steinberger-bassot vuonna 1979 Brooklynissa. 

Yhtiö myytiin Gibsonille vuonna 1987, ja se tunnetaan erikoisista soittimista, joissa ei tavallisista kitaroista poiketen ole lapaa, vaan virittimet sijaitsevat tallassa.   

Steinbergerin soittimissa käytetään erityisesti näille soittimille suunniteltuja kieliä, joissa on metallirengas kielen molemmissa päissäh. Rengas pitää kielen paikallaan tallassa ja satulassa. Tavallisissa kielissä on rengas vain toisessa päässä.

## Aiheesta muualla
Lu Lin

**Lu Lin** (s. 6. huhtikuuta 1969) on kiinalainen pöytätennispelaaja. Hän voitti miesten nelinpelissä olympiakultaa Barcelonassa 1992 ja saavutti olympiahopeaa Atlantassa 1996. Molemmissa turnauksissa hänen parinaan pelasi Wang Tao. Barcelonassa Lu pelasi myös kaksinpeliä mutta karsiutui voitettuaan alkulohkonsa kolmesta ottelusta vain yhden.

Lu ja Wang voittivat nelinpelissä maailmanmestaruuden vuosina 1993 ja 1995 sekä saavuttivat MM-hopeaa hävittyään ruotsalaisparille Peter Karlsson – Thomas von Scheele vuonna 1991. Lu saavutti joukkuekilpailussa MM-hopeaa Ruotsille hävinneenä vuonna 1993.

## Lähteet
Thomas von Scheele

**Rolf Thomas von Scheele** (s. 23. maaliskuuta 1969 Bollnäs) on ruotsalainen pöytätennispelaaja. Hän voitti Peter Karlssonin parina miesten nelinpelin maailmanmestaruuden vuonna 1991. Loppuottelussa he voittivat kiinalaisparin Lu Lin – Wang Tao.

Euroopan-mestaruuskilpailuissa von Scheele voitti kultaa joukkuekilpailussa vuonna 1996. Hän saavutti EM-hopeaa joukkuekilpailussa vuonna 1994 sekä EM-pronssia miesten nelinpelissä vuosina 1990 ja 1992 ja sekanelinpelissä vuonna 1992. Atlantan olympialaisissa 1996 hän pelasi nelinpeliä Peter Karlssonin parina ja he karsiutuivat jatkosta alkulohkojen jälkeen.

## Lähteet